
Eselamualejkum, mozesli mi pojasniti ***[hadis](https://pitajucene.com/search/Hadis/questions/ "Pretraži pitanja o hadisima")*** o glavobolji i beduinu kojem je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu aleyhi we sellem rekao da je stanovnik vatre zbog toga sto nije imao glavobolju. Koja verzija je sahih?


* 
* 
* 
* 
* 
* 
* 

 
Hadis o glavobolji i beduinu kojem je Poslanik a.s rekao da je stanovnik vatre

Ebu Hurejre, radijallahu ‘anhu, je kazao: ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, je kazao: “Jesi li ikada osjetio glavobolju?” Beduin reče: “Šta je glavobolja?” On, sallallahu ‘alejhi ve sellem, odgovori: “Pritisak koji osjećaš u glavi, a koji udara na žile.” – “Ne, nikad nisam takvo nešto osjetio”, odgovori beduin.. Poslanik, sallallahu ‘alejhi ve sellem, reče: “Ko god želi da vidi čovjeka Džehennema, neka pogleda ovog čovjeka” (***[Hadis](https://pitajucene.com/search/Hadis/questions/ "Pretraži pitanja o hadisima")*** su zabilježili Ahmed (br. 8394), Buhari u djelu ‘Edebul-mufred’ (br. 495), Ibn Hibban (br. 2916) i dr. Lanac prenosilaca nije loš. U njemu se nalazi ravija pod imenom Muhammed b. ‘Amr b. ‘Alkame, kojeg su neki od hadiskih kritičara smatrali slabim, a neki prihvatljivim. Ispravno je mišljenje da je općenito prihvatljiv, osim ako dođe sa hadisima koji su suprotni drugim predajama koje su vjerodostojnije od onih koje je prenio. Međutim, ova ***[predaja](https://pitajucene.com/search/predaj/questions/ "Pretraži pitanja o predajama")*** ima i druge predaje koje je podupiru i pojačavaju, a Allah najbolje zna)


Po nekim učenjacima, poput Ibn Hibbana i drugih, ovaj hadis je specifičan samo za ovog beduina, tj. da je Allah obavijestio Poslanika, sallallahu alejhi ve sellem, da je on od stanovnika Vatre zato što nije bolovao od bolesti. Čovjek inače griješi svakodnevno, pa ga Allah iskušava bolestima i iskušenjima kao vid iskupa za grijehe. Pošto je ovaj beduin radi svojih loših djela zaslužio patnju u vatri, Allah ga nije izlagao tim iskušenjima poput glavobolje i slično. Hadis ne znači da je svako onaj ko ne boluje od glavobolje od stanovnika Vatre.


Odgovorio hfz. ***[Amir Smajić](https://pitajucene.com/search/Amir+Smaji%C4%87/answers/ "Pretraži odgovore od mr. hfz. Amir Smajić")*** – preuzeto sa facebook profila Amir Smajic – <https://www.facebook.com/am.ibr.sm>


